Schindluada

A Schindluada (dt.: Schindluder) is im Boarischn uaspringle a oids, grangs oda gor scho douds Hausviech, moast a Roos oa a Ox, wo fia nix mehr guad is."Wörterbuch zur oberösterreichischen Volksmundart", 4. Aflog, 1989

Es is a Zammsetzung vo "schindn" und "Luada". Schindn moant de Haut obziagn und Luada is a doudgweihts oda douds Viech ois Lockmiddl fia de Raubviechjogd.

As Schindluada is demnoch fian Schinda bstimmt, dea wo eam de Haut obziagt bzw. en Viechkadava vaweatn duad. In friachan Joarhundadn hod ma s Schindluada nacha afn Schindanga gschmissn, wo s vo Aasfressan, wia z. B. Kraanan und Robn, gfressn worn is.

 Spruch 

 Mid eppas Schindluada treibn, moant oiso sovui wia: jemandn oda eppas wia a oids, grangs Viech behandln, wo koan Nutzn mehr hod. Des hoasst oiso, schlecht behandln bzw. missbraucha oda vaspoddn.

 Im Netz 

 http://woerterbuchnetz.de/DWB/?lemma=Schindluder

 Beleg 

Kategorie:Wörterbuchartikel
Kategorie:Schimpfwort